open-index/open-wikipedia-markdown huggingface dataset:
Timothy Weah

**Timothy Tarpeh Weah** (sündinud 22. veebruaril 2000 New Yorgis) on USA jalgpallur, kes mängib ründaja või äärepoolkaitsjana Prantsusmaa kõrgliigaklubis Marseille Olympique ja USA jalgpallikoondises.

Aastatel 2013–2014 kuulus ta klubisse New York Red Bulls. Seejärel liitus ta Prantsusmaa klubi Paris Saint-Germaini noorteakadeemiaga. Klubi põhimeeskonnas debüteeris ta 3. märtsil 2018 mängus Troyes' vastu. 2018. aasta augustis lõi ta Prantsusmaa superkarikafinaalis värava Monaco vastu. Prantsusmaa kõrgliigas lõi Weah esimese värava 12. augustil 2018 hooaja avamängus Caen' vastu. Hooaja 2018/19 teises pooles oli ta laenul Šotimaa kõrgliigaklubi Celtic. 13 mänguga lõi ta Šotimaa kõrgliigas kolm väravat ja tuli klubiga Šotimaa meistriks.

2019. aasta juunis sõlmis ta viieaastase lepingu Lille'iga. Vigastuse tõttu jättis ta hooaja 2019/20 suuresti vahele. Lille'i meeskonnas lõi ta esimese värava 10. detsembril 2020 mängus Celticu vastu. Prantsusmaa kõrgliigas lõi ta esimese värava kuus päeva hiljem mängus Dijon' vastu. Hooajal 2020/21 tuli ta Lille'iga Prantsusmaa meistriks.

Suvel 2023 osteti ta 12 miljoni euro eest Torino Juventusesse. 2025. aasta augustis läks ta sealt laenule Marseille Olympique'i.

Alates 2015. aastast mängis Weah USA noortekoondistes. USA jalgpallikoondises debüteeris ta 27. märtsil 2018 sõprusmängus Paraguay vastu. Koondisekarjääri esimese värava lõi ta sama aasta 28. mail sõprusmängus Boliivia vastu. 2022. aasta maailmameistrivõistluste esimeses alagrupimängus lõi ta värava Walesi vastu.

Tema isa George Weah on Libeeria president ja endine jalgpallur.

## Saavutused
;Paris Saint-Germain
*Trophée des Champions: 2018
;Celtic
*Scottish Premiership: 2018–19
*Scottish Cup: 2018–19
;Lille
*Ligue 1: 2020–21
*Trophée des Champions: 2021
;Juventus
*Coppa Italia: 2023-24

## Viited
Alumbrados

**Alumbrados** (hispaaniakeelne termin 'varjudest väljas' ehk *aluminados* 'illuminaadid', valgustunud) tähistab müstilist liikumist Hispaanias: Toledos1512–1532, Llerenas 1570–1582. Nimetus pärineb vähemalt 15. sajandist.

1511. aastal uuris inkvisitsioon La Beata de Piedrahitana tuntud töölise tütart, kes väitis rääkivat jumala ja Jeesuse ema Maarjaga.

1527. aastal manitses kiriklik komisjon isegi jesuiitide ordu asutajat Ignatius Loyolat ta väidetava poolehoiu pärast *alumbrados*ele. 1623. aastal oli liikumine levinud Prantsusmaale ja saavutanud mõningal määral mõju 1634. aastal, kui nendega ühines Saint-Georges de Roye küree Pierre Guérin. Ta järelkäijad guerinetid suruti maha 1635. aastal. Roosiristlasi aetakse nendega vahel segamini.
Notholepista

***Notholepista*** on šampinjonilaadsete seltsi kuuluv seente perekond.

## Liike
**[[Notholepista subzonalis]]*

## Välislingid
* ''Notholepista'' andmebaasis eElurikkus
Enzo Fernández

**Enzo Jeremías Fernández** (sündinud 17. jaanuaril 2001 San Martínis) on Argentina jalgpallur, kes mängib keskpoolkaitsjana Premier League klubis Chelsea ja Argentina jalgpallikoondises.

Ta alustas klubikarjääri Argentina suurklubis River Plate, mille noorteakadeemiaga liitus 2006. aastal. Klubi põhimeeskonnas debüteeris ta 4. märtsil 2020 Copa Libertadorese alagrupimängus LDU Quito vastu. Sama aasta sees läks ta River Plate'ist laenule Argentina kõrgliigaklubisse Defensa y Justicia, kellega võitis 2021. aasta jaanuaris Copa Sudamericana ja aprillis Recopa Sudamericana.

2021. aasta keskel naasis Fernández River Plate'i. Argentina kõrgliigas lõi ta esimese värava 14. augustil 2021 mängus Vélez Sarsfieldi vastu. 2021. aastal tuli ta River Plate'iga Argentina meistriks. 2022. aasta hooajal lõi ta 20 mänguga kaheksa väravat, lisaks kaks väravat Copa Libertadorese alagrupiturniiril.

2022. aasta juulis siirdus ta Lissaboni Benficasse. Benfica meeskonnas debüteeris ta 2. augustil 2022 UEFA Meistrite Liiga eelringi kohtumises Midtjyllandi vastu. Kolm päeva hiljem lõi ta värava Portugali kõrgliiga hooaja avamängus Arouca vastu.

Argentina jalgpallikoondises debüteeris Fernández 24. septembril 2022 sõprusmängus Hondurase vastu. Koondisekarjääri esimese värava lõi ta 2022. aasta maailmameistrivõistluste teises alagrupimängus Mehhiko vastu.

2023. aasta jaanuaris siirdus Fernández Londoni Chelseasse. Üleminekusummaks kujunes 121 miljonit eurot, millest sai ühtlasi Premier League'i ajaloo suurim tehing.

## Saavutused
;Defensa y Justicia
*Copa Sudamericana: 2020
*Recopa Sudamericana: 2021
;River Plate
*Argentina Primera División: 2021

;Argentina
*2022. aasta jalgpalli maailmameistrivõistlused
## Viited
Tartu Ülikooli Tänutäht

**Tartu Ülikooli Tänutäht** on teenetemärk, mille Tartu Ülikooli rektor annab isikule, kes on osutanud ülikoolile suuri teeneid. Tartu Ülikooli Tänutäht asutati 2019. aastal.

Tartu Ülikooli Tänutäht on hõbedast, kaheksa sihvaka haruga täht. Ripats on kaetud tumesinise läbikumava kuumemailiga, et anda edasi tähele omast kiirgust ja eeterlikkust. Tähekujundi keskel on ülikooli peahoone portikuse hõbedane stiliseeritud kujutis. Tartu Ülikooli Tänutähel on tumesinisest muareesiidist lint kuue hõbedase, servade suunas koonduva triibuga. Lindi allosas on hõbedast kolmnurk, mis läheb keskosa poole astmeliselt madalamaks. Kolmnurga kohal on ülikooli ladinakeelne nimi ja keskel Tartu Ülikooli asutamise aasta 1632. Tartu Ülikooli Tänutähe, nagu ka teised Tartu Ülikooli teenetemärgid, on kujundanud Julia Maria Künnap.

## Kavalerid
### 2020
* Peeter Einola, Veljo Ipits, Mart Koldits, Tõnis Leht, Jan Palmowski, Andres Tenusaar, Pärt Uusberg, Ardo Ran Varres

### 2021
* Mikael Eriksson, Väino Kaldoja, Hanna Kanep, Kitaoka Hajime, Ülo Kivine, Madis Ligi, Sten Luiga, Mart Mägi, Indrek Reimand, Mare Ruusalepp, Jaan Tallinn, Tiina Teder

### 2022
* Janika Hango, Taavet Hinrikus, Vahur Kraft, Neinar Seli, Anna Sumyk, Sten Tamkivi, Tiiu Vitsut

### 2023

* Eerik Kergandberg, Ando Kiviberg, Kristin Kraav, Ott Lumi, Meelis Milder

### 2024

*Aveli Asber, Jaanus Kann, Tiiu Kirsipuu, Kulno Kungla, Rainer Saks, Ingrid Tersman, Ahto Truu, Ants Veetõusme

### 2025

* Siim Kallas, Triin Koch, Emmanuel Mignot, Härmel Nestra, Jaan-Juhan Oidermaa, Kari Olavi Raivio, Björn Erik Savén, Asso Soosalu, Vaike Uibopuu
## Vaata ka

* Tartu Ülikooli teenetemärgid
* Tartu Ülikooli suur medal
* Tartu Ülikooli medal
* Tartu Ülikooli aumärk
* Teenetemärk "100 semestrit Tartu Ülikoolis"
* Johan Skytte medal

## Viited

## Välislingid
* Teentemärgist ülikooli kodulehel
* Tartu Ülikooli teenetemärkide kandmise hea tava
Utrechti psalter

**Utrechti psalter** on 9. sajandist pärinev käsikirjaline illumineeritud psalter, mida peetakse üheks karolingide kunsti tähtteoseks. Asub Utrechti Ülikooli raamatukogus kohaviida MS Bibl. Rhenotraiectinae I Nr 32 all.

Käsikiri kuulub alates 2015. aasta oktoobrist UNESCO maailma mälu registrisse 

## Kirjeldus
Käsikiri koosneb 222 pärgamentlehest mõõdus 33,0 × 25,6 cm  ja sisaldab 150 psalmi ladinakeelseid tekste, lisaks mõned tunnipalvustel kasutatud ülistuslaulud ja *[[canticum]]*id, Te Deum ja Athanasiuse usutunnistus. Käsikiri on illustreeritud 166 narratiivse sulejoonistustega.

## Ajaloost
Psalter loodi arvatavasti 830. aasta paiku Põhja-Prantsusmaal Reimsi lähedal Hautvillersi benediktlaste kloostris Reimsi peapiiskopi Ebbo tellimusel ja seda loetakse tänapäeval raamatumaali Reimsi koolkonna üheks varasemaks teoseks. 16. ja 17. sajandil kuulus raamat mitmele Inglismaa aadlikule, ühega neist sattus see 1642. aastal mandrile. Hiljem kuulus käsikiri Utrechti patriitsile Willem de Ridderile ja too kinkis selle 1716. aastal Utrechti ülikooli raamatukogule.

Käsikiri on mitmel korral välja antud faksiimilena (esimene 1875. aastal, teine kord 1984. aastal Grazis).

## Stiil
Utrechti psaltri joonistused on uuenduslik lähenemine psalmide illustreerimisele. Varasemad psaltrid võisid olla kaunistatud stseenidega kuningas Taaveti elust, tavaliselt mõnel leheküljel või initsiaalide sisse kujundatuna. Kuid Utrechti psaltri sulejoonistused illustreerivad psalmiteksti iga fraasi. Arvatakse, et 166 illustratsiooni kallal on töötanud kuus kunstnikku. Ometi on nende stiil võrdlemisi sarnases võtmes, kirjeldatav dünaamilise, närviise ja ekspressiivsena, isegi võrreldavana Hieronymus Boschi loominguga.

See illustratsioonistiil avaldas märkimisväärset mõju anglosaksi kunstile. 11. sajandil asus Utrechti psalter Canterburys (käsikiri oli Inglismaal umbes 1000–1640), kus sellest tehti Harley psaltrina tuntud koopia. Elav ja ekspressiivne joonistusstiil, "Utrechti stiil", mõjutas mitut 11. sajandi Inglismaal loodud käsikirja nagu Tiberiuse psalter, Arenbergi evangeliaar ja Eadui psalter.

## Viited

## Välislingid
* The annotataed Utrecht psalter. - Universiteit Utrecht (digitaliseeritud käsikiri)
* The Utrecht Psalter. - Special Collections
* Video: The Utrecht Psalter and its influence. K. Doyle, B. Harris. - SmartHistory
Riley McGree

**Riley Patrick McGree** (sündinud 2. novembril 1998 Gawleris) on Austraalia jalgpallur, kes mängib ründva poolkaitsjana Inglismaa esiliigaklubis Middlesbrough ja Austraalia jalgpallikoondises.

2014. aastal liitus ta klubiga Adelaide United, mille meeskonnas debüteeris ta Austraalia kõrgliigas 2016. aasta märtsis. Austraalia kõrgliigas lõi ta esimese värava 29. jaanuaril 2017 mängus Wellington Phoenixi vastu.

2017. aasta juulis sõlmis McGree lepingu Belgia klubiga Club Brugge, kuid ei mänginud selle põhimeeskonnas üheski ametlikuks mängus. 2017. aasta detsembris naasis McGree Austraalia kõrgliigasse, kui liitus laenulepingu alusel Newcastle Jetsiga. 12 mänguga lõi ta Newcastle Jetsi meeskonnas viis väravat, sh 27. aprillil skorpionlöögist Melbourne City vastu – see värava esitati FIFA Puskási auhinnale. Hooajal 2018/19 oli ta laenul Melbourne Citys ning lõo 27 mänguga seitse väravat. Hooajal 2019–2020 mängis McGree taas Adelaide Unitedis ning lõi 23 mänguga kümme väravat. 2019. aasta oktoobris võitis ta Adelaide Unitediga Austraalia karikavõistlused, kui karikafinaalis alistati McGree eelmine koduklubi Melbourne City tulemusega 4:0 (McGree lõi neljanda värava).

2020. aasta oktoobris läksid tema mängijaõigused Major League Socceri (MLS) klubile Charlotte FC. Selles klubis ei mänginud ta aga kordagi ning oli aastatel 2020–2022 laenul Inglismaa esiliigaklubis Birmingham City.

2022. aasta jaanuaris sõlmis McGree lepingu Middlesbrough'ga.

Austraalia jalgpallikoondises tegi McGree debüüdi 3. juunil 2021 MM-i valikmängus Kuveidi vastu. Koondisekarjääri esimese värava lõi ta 27. jaanuaril 2022 MM-i valikmängus Vietnami vastu.

## Viited
Hermanowa

**Hermanowa** on küla Poolas Podkarpacie vojevoodkonnas Rzeszówi maakonnas Tyczyni vallas. Hermanowa asub Tyczyni kesklinnast vähem kui 3 km lõunaedelas ja Rzeszówist ligikaudu 10 km lõunas.

Hermanowat on 1450. aastal kirjalikes ürikutes mainitud Tyczyni eeslinnana. Eraldi külaks sai Hermanowa 1478. aastal.

## Viited
Krakau

**Krakau** on vald (*Gemeinde*) Austrias Steiermargi liidumaal Murau ringkonnas. See loodi 1. jaanuaril 2015, kui ühendati endised Krakaudorfi, Krakauhintermühleni ja Krakauschatteni vald.

Krakau asub kõrgplatool Schladmingi Tauerni lõunaosas.

## Viited
Pärilikud või geenivigadest tingitud vaimsed haigused

Siin on loetletud mõned praegu teadaolevad pärilikumaterjali kandjad ja nende poolt või nende kahjustustest põhjustatud haigused koos (lühi)kirjeldusega. Mõnel siintoodud haigusel on peale mentaalsete efektide ka füüsilised sümptomid. 

## X-kromosoomi vigadest põhjustatud haigused
**[[Turneri sündroom]]** – esineb siis, kui üks X-kromosoom on puudu või ainult osaliselt olemas. See põhjustab meditsiinilisi ja arenguga seotud probleeme: arenevad aeglaselt, on kirjeldatud mitut patsjenti, kes õppisid rääkima alles viieaastaselt. Lisaks kipub esinema lühike kasv ja südame probleemid. Esineb ainult naistel.

**[[Klinefelteri sündroom]]** – põevad mehed, kellel on üks lisa X-kromosoom. Sellel haigusel võivad esineda nii füüsilised kui ka psühholoogilised sümptomid(vaiksemad, füüsiliselt nõrgemad, madal enesehinnang, probleeme lugemise, kirjutamise ja matemaatikaga, õpivad aeglasemalt). Näevad naiselikumad välja. Võimalik, et vaimsed sümptomid on juhuslikud (ehk kehalised iseärasused kipuvad mõjutama vaimset tervist).

'''Retti sündroom''' – haigus on põhjustatud MECP2-geenis tekkinud muutusel, mis asub X-kromosoomil. Tekib imikueas (6–18-kuuselt). Sümptomiteks on ebatavalised käte korduvad iigutused või jäsemete tõmblus, omandatud oskuste unustamine, hiline areng nii kõnes kui ka iseseisvalt liikuma õppimisel.

## GARBR3-geen
'''Aspergeri sündroom''' – sündroomi põdejad on tavaliselt üsna head matemaatikas, ei saa väga aru näoilmetest ega inimeste käitumisest, kipuvad meelde jätma ebaolulisi fakte (näiteks bussigraafikuid, leheküljenumbreid, kuupäevi jne). On täheldatud ka probleeme peenmotoorika.

**[[Autism]]** – iseloomustab tahe säilitada rutiin, soov inimestega mitte tegemist teha, arenenud kognittivne võimekus, rääkimisraskused.

**[[Skisofreenia]]** – iseloomustab ebatavaline sotsiaalne käitumine, raskused reaalsuse mõistmisega, võivad esineda luulud, depressioon.

## TCF4-geen
Põhjustab sammuti skisofreeniat. Selle geeni teatud variantide esinemisel tekib ka üldisem vaimne alaareng, mille nimetust pole mainitud või puudub. Lihtsalt on öeldud, et esines, kas vaimne alaareng või tundmatu haigus/sündroom. Sama geeni ja selle mõjusid uuritakse Tallinna Tehnikaülikooli neurolaboris.

## Viited

* 
* 
* 
* 
* 
* 
* 
* 
* https://www.kliinikum.ee/harvikhaigused/wp-content/uploads/2021/11/retti-sundroom.pdf
Krakaudorf

**Krakaudorf** oli vald Austrias Steiermargi liidumaal Murau ringkonnas. 2015. aastast on see Krakau valla osa.

Krakaudorf asub kõrgplatool Schladmingi Tauerni lõunaosas.
Mühlen (Steiermark)

**Mühlen** on vald (*Marktgemeinde*) Austrias Steiermargi liidumaal Murau ringkonnas.

Mühlen asub u. 28 km Muraust kagus.

## Viited
Aivar Toomiste

**Aivar Toomiste** (17. november 1963 Tallinn) on eesti endine korvpallur.

## Haridus
Aivar Toomiste on lõpetanud 1982. aastal Tallinna Spordiinternaatkooli (praegune Eesti Spordigümnaasium) ja õppinud Tallinna Pedagoogilise Instituudi (praegune Tallinna Ülikool) kehakultuuriteaduskonnas (1982–1983).

## Mängijakarjäär
Korvpallimängust hakkas Toomiste (tema pikkus on 192 cm) huvituma Kohtla-Järve 1. Keskkoolis, tema treener oli Jaakko Tarum. Tallinna Spordiinternaatkoolis harjutas Toomiste Märt Kermoni treeningurühmas. NSV Liidu juunioride meistrivõistlustel võitis ta U20 Eesti koondisega 1982. aastal hõbeda ja 1983. aastal pronksi. Toomiste on mänginud Eesti noortekoondises, Kalevi duubelkoosseisus, korvpalliklubis Ehitaja ning aastatel 1984–91 Kalevi esindusmeeskonnas. Eesti NSV koondises pidas aastatel 1983–1990 12 mängu.

Aivar Toomiste tuli 1991. aastal Kalevi koosseisus NSV Liidu meistriks ning sai meistrivõistlustel 1990. aastal 5. ja 1989. aastal 6. koha. Eesti meistrivõistlustel tuli ta Tallinna Standardi meeskonnas aastatel 1986–90 5 korral Eesti meistriks, 1985 võitis meistrivõistlustel  hõbeda. Hiljem on Toomiste mänginud meesseenioride Eesti meistrivõistlustel.

Nõukogude armees ajateenistuses olles mängis 1983.–1984. aastal Riia ASK-s. NSV Liidu meistersportlaseks sai ta 1986. aastal. Mängiva treenerina juhendas Toomiste aastatel 1991–1993 Eesti meistrivõistlustel Andrise meeskonda (Eesti karika võitja 1991).

## Vaata ka
* Korvpalliklubi Kalev
* Kuldne Kalev
* Kalev (film)

## Viited

## Välislingid
* Kirsti Vainküla, Kui naine oleks elus, oleks palju asju teisiti.. Õhtuleht, 20. mai 2003
* Täna on NSV Liidu korvpallimeistri sünnipäev.  Eesti Päevaleht, 17.11.2012.
* Tallinna Kalev - Leningradi Spartak (NSVL meistrivõistluste finaal, 06.05.1991)., YouTube.
Borek Stary

**Borek Stary** on küla Poolas Podkarpacie vojevoodkonnas Rzeszówi maakonnas Tyczyni vallas. Borek Stary asub Tyczynist ligikaudu 5 km idas ja Rzeszówist umbes 12 km kagus.
Mazu Daoyi

**Mazu Daoyi** (hiina keeles 馬祖道一, 709–788) oli hiina chan-budismi mõjukas õpetaja, Hongzhou koolkonna rajaja.

Nagu paljud chan-budismi õpetajad, kasutas ka Mаzu õpilaste meele virgutamiseks šokimeetodeid, sealhulgas röögatusi (*katsu*, hiina keeles 喝), ootamatuid kepihoope (*keisaku*, 香板), paradoksaalseid ütlemisi jmt.

## Viited

## Kirjandus

* Feldberg, Elli. 2013. Meel ongi Buddha: Mazu jutlused ja ütlused. Tallinn: TLÜ Kirjastus. ISBN 9789985587690
Soontesooned

**Soontesooned** (*vasa vasorum*) on väikesed veresooned, mis varustavad suurte veenide ja arterite seinu toitainete ja hapnikuga ning eemaldavad jääkaineid. Soontesooned on näiteks õõnesveenil, kõhuaordil ja rinnaaordil. 

Soontesooned on väikesed arterid, mis sisenevad veresoonte seina kas kõhuõõnepoolselt pinnalt (*vasa vasorum externa*) või luminaalsetelt pindadelt (*vasa vasorum interna*) või saavad alguse veresoone enda seinast (*vasa vasorae venae*). Nende arteriaalne ehitus on tingitud suurte arterite seinas esinevast rõhust, mis avaldab survet ka soontesoontele.

## Viited
Alice Ball

**Alice Augusta Ball** (24. juuli 1892 Seattle, Washingtoni osariik – 31. detsember 1916 Seattle) oli USA keemik, kelle töö põhjal loodi temanimeline meetod (ingl *Ball Method*), mis oli 20. sajandi algul kõige tõhusam pidalitõve ravimise viis. 

Ta oli esimene Hawaii ülikoolis magistrikraadi saanud naine ja mustanahaline, samuti selle ülikooli esimene naissoost ja mustanahaline keemia õppejõud. Ball suri 24-aastaselt, tema panust teadusse tunnustati alles aastaid pärast surma.

## Hariduskäik
Ball omandas bakalaureusekraadi Washingtoni ülikoolis farmatseutilises keemias (1912) ja farmaatsias (1914) ning avaldas toona kaasautorina ka esimese teadusartikli. Aasta hiljem sai magistrikraadi Hawaii ülikoolis.

## Teadustöö
Magistritööd tehes uuris Ball taimede keemilist koostist, eriti Hawaiil kasvavat kaava-piprapõõsast (*Piper methysticum*), millega kohalikus rahvameditsiinis raviti paljusid haigusi. Ball uuris, kuidas taimes leiduvaid aineid eraldada ja ravimina süstida. USA arst Harry T. Hollmann, kes uuris käsnviljaku *[[Hydnocarpus wightianus]]* pähklite õli eraldamisvõimalusi, palus ta 1915. aastal appi, et teha see õli lihtsamini kasutatavaks. Koostöös keemiaprofessor Arthur L. Deaniga suutis Ball vähem kui aastaga muu töö kõrvalt ja tasuta ka lahenduse leida. Pärast Balli surma 1916. aastal tegi Dean naise meetodis väikseid kohendusi ja avaldas selle enda tööna ehk "Deani meetodina". 1922. aastal avaldas Hollmann artikli, kus kinnitas, et meetodi autor oli Alice Ball.

## Isiklikku
Ball sündis Seattle'is, tema isa oli mustanahaline fotograaf, toimetaja ja jurist James Presley Jr., ema valgenahaline fotograaf Laura Louise Howard Ball ning vanaisa oli tunnustatud fotograaf James Presley Ball. Kümneaastaselt kolis Ball Honolulusse, kuna pere lootis, et sealne kliima avaldab head mõju vanaisa artriidile, kuid too suri 1904. aastal ja pere kolis tagasi Seattle'isse, kus tüdruk ka hiljem ülikooli läks. Pärast Hawaiile kolimist ja sealses ülikoolis töötamist haigestus Ball 1916. aastal. Pole teada, kas ta hingas sisse klooriaure või nakatus tuberkuloosi, kuid samal aastal ta suri.

## Postuumne tunnustus
2000. aastal avati Hawaii ülikooli juures Balli saavutusi tunnustav mälestustahvel. Samal päeval kuulutas Hawaii osariigi asekuberner Mazie Hirono 29. veebruari Alice Balli päevaks, mida tähistatakse iga nelja aasta järel.

## Vaata ka
* leepra mükobakter
* Matilda efekt

## Viited
Jean-Baptiste Rondelet

**Jean-Baptiste Rondelet** (4. juuni 1743 &#x2013; 25. september 1829) oli hilise valgustusajastu arhitektuuriteoreetik ja Panteoni peaarhitekt pärast Jacques-Germain Souffloti surma 1780. aastal.

## Viited
Nutthallikulaadsed

**Nutthallikulaadsed** (*Mucorales*) on seente selts. 

## Sugukondi
**Mucoraceae* – nutthallikulised
**Pilobolaceae* – sõnnikuhallikulised
**[[Phycomycetaceae]] 
**Rhizopodaceae

## Välislingid
*
Nutthallikulised

**Nutthallikulised** (*Mucoraceae*) on seente sugukond. 

## Perekondi
**Mucor* – nutthallik
**Thamnidium* – põõsashallik

## Välislingid
*
Sõnnikuhallikulised

**Sõnnikuhallikulised** (*Pilobolaceae*) on seente sugukond. 

## Perekondi
**Pilobolus* – sõnnikuhallik

## Välislingid
*
Rhizopodaceae

***Rhizopodaceae*** on seente sugukond. 

## Perekondi
**Rhizopus* – täpphallik
**Syzygites* – seenehallik

## Välislingid
*
Nutthallik

**Nutthallik** (*Mucor*) on seente perekond. 

## Liike
**Mucor hiemalis* – vesi-nutthallik
**Mucor mucedo* – harilik nutthallik
**Mucor piriformis* – puuvilja-nutthallik
**Mucor plumbeus* – tina-nutthallik
**Mucor racemosus* – must nutthallik

## Välislingid
*
Põõsashallik (perekond)

**Põõsashallik** (*Thamnidium*) on seente sugukond. 

## Liike
**Thamnidium elegans* – põõsashallik

## Välislingid
*
Sõnnikuhallik

**Sõnnikuhallik** (*Pilobolus*) on seente perekond. 

## Liike
**Pilobolus crystallinus* – pabula-sõnnikuhallik

## Välislingid
*
Getter (eesnimi)

**Getter** on eesti naisenimi.

1. jaanuari 2024. aasta seisuga on eesnimi Getter 485 naisel. Getter on populaarsuselt 332. naisenimi.

Getter on keskmiselt 22 aasta vanune (mediaanvanus on 23).

Kõige populaarsem on eesnimi Getter vanuserühmas 10–14, kus neid on 10 000 elaniku kohta 9,23, ja Rapla maakonnas, kus neid on maakonna 10 000 elaniku kohta 8,23.

## Nime tuntud kandjaid
*Getter Jaani (sündinud 1993), eesti laulja
*Getter Laar (sündinud 1989), eesti jalgpallur
*Getter Meresmaa (sündinud 1994), eesti näitleja
*Getter Saar (sündinud 1992), eesti sulgpallur
*Getter Saar (sündinud 1999), eesti jalgpallur
*...

## Viited

## Välislingid
*
Täpphallik

**Täpphallik** (*Rhizopus*) on seente perekond. 

## Liike
**Rhizopus stolonifer* – must täpphallik

## Välislingid
*
Seenehallik

**Seenehallik** (*Syzygites*) on seente perekond. 

## Liike
**Syzygites megalocarpus* – tava-seenehallik

## Välislingid
*
Lehikuhallik

**Lehikuhallik** (*Spinellus*) on seente perekond. 

## Liike
**Spinellus fusiger* – kääveoseline lehikuhallik
**Spinellus sphaerosporus* – ümaraeoseline lehikuhallik

## Välislingid
*
Kõduhallikulised

**Kõduhallikulised** (*Mortierellaceae*) on seente sugukond. 

## Perekondi
**Mortierella* – kõduhallik

## Välislingid
*
Kõduhallik

**Kõduhallik** (*Mortierella*) on seente perekond. 

## Liike
**Mortierella humilis* – kamara-kõduhallik
**Mortierella mutabilis* – raba-kõduhallik

## Välislingid
*
Viru ring

**Viru ring** on ringristmik Tallinna kesklinnas, mis ühendab Pärnu maanteed,  Narva maanteed ja Mere puiesteed.

Viru ringi loetakse Tallinna keskpunktiks. 

Viru ringil asub Tallinna trammiliinide 1 (Kopli–Kadriorg), 2 (Kopli–Suur-Paala), 3 (Tondi–Kadriorg), 4 (Tondi–Lennujaam) ristmik, kus Tallinnas kattev trammiliiklus ainukeses kohas ristub.

## Viited
Sõjaväeorkester

**Sõjaväeorkester** on Eesti riigi esinduspuhkpilliorkester, mis tegutseb alates 1. oktoobrist 2021  Kaitseministeeriumi valitsemisalasse kuuluva Eesti sõjamuuseumi – kindral Laidoneri muuseumi struktuuriüksusena.

Orkester moodustati pärast seda kui Eesti kaitsevägi oli 2021. aasta kevadel teatanud soovist koondada seoses riikliku kärpekavaga täies koosseisus Kaitseväe orkester. Selle asemel alustas 1. oktoobril 2021 Kaitseministeeriumi valitsemisalasse kuuluva Eesti sõjamuuseumi – kindral Laidoneri muuseumi struktuuriüksusena tööd Sõjaväeorkester. Eesti kaitsevägi andis Sõjaväeorkestrile kasutada vormiriietuse ja Riigi Kaitseinvesteeriungute Keskus otsustas katta orkestri olemasolevate prooviruumide rendi Tallinnas Tatari tänaval.

Sõjaväeorkestri koosseisu kuuluvad puupillirühm, vaskpillirühm ja löökpillirühm. Orkestri juht on Samuel Jalakas ja dirigent Teet Raik.

## Viited

## Välislingid
* Sõjaväeorkester  Eesti sõjamuuseumi – kindral Laidoneri muuseumi veebisaidil
Katrin Saarsalu-Layachi

**Katrin Saarsalu-Layachi** (sündinud 10. jaanuaril 1967 Tallinnas) on Eesti diplomaat. 2019. aastast on ta Eesti suursaadik ÜRO ja teiste rahvusvaheliste organisatsioonide juures Genfis.

## Elulugu
Saarsalu-Layachi on lõpetanud 1979. aastal Laupa põhikooli ja 1990. Tartu Ülikooli õigusteaduskonna. Aastatel 1990–1991 töötas ta advokaadina Niguliste Advokaadibüroos. 1994. aastal lõpetas Saarsalu Baseli Ülikooli Euroopa instituudi magistrantuuri, olles üks esimesi eestlasi, kes sai magistrikraadi Euroopa Liidu õiguse alal. 

1991. aastast on ta töötanud Eesti välisministeeriumis. 1996. aastani oli Saarsalu-Layachi välisministeeriumi juriidilise osakonna nõunik. Aastatel 1996–1999 oli ta nõunik Eesti Vabariigi alalises esinduses Euroopa Liidu juures ja 1999–2003 välisministeeriumi Euroopa integratsiooni osakonna peadirektor. 

2003–2009 oli Saarsalu-Layachi Eesti Vabariigi erakorraline ja täievoliline suursaadik Austria Vabariigis, Sloveenia Vabariigis, Slovaki Vabariigis ja Šveitsi Konföderatsioonis ning oli akrediteeritud ÜRO Viini peakorteri, IAEA ja CTBTO juurde. 2009.–2019. aastatel töötas ta välisministeeriumi peamajas personaliosakonna peadirektorina. 

2019. aasta 30. augustist on Saarsalu-Layachi Eesti suursaadik ÜRO ja teiste rahvusvaheliste organisatsioonide juures Genfis.

Saarsalu-Layachi räägib võõrkeeltena saksa, inglise, prantsuse ja vene keelt.

## Tunnustus

* Ernst Jaaksoni preemia (2001)
* Valgetähe III klassi teenetemärk (2004)
* Välisministeeriumi teeneterist (2020)

## Viited
TV Azteca

**TV Azteca** on Grupo Salinasele kuuluv Mehhiko massmeediaettevõte,  mis on suuruselt teine hispaania keelt kõnelev ja Mehhiko meediaettevõte, konkureerib peamiselt Televisaga, edastab oma sisu USA-s Azteca Américail kaudu.

## Viited
Kunstsiid

**Kunstsiid**, ka tehissiid, on keemiline kiudaine või sellest valmistatud riie, mis omadustelt ja välimuselt sarnaneb loodusliku siidiga. Algul (1980. aastatel) valmistati kunstsiidi puidu- ja puuvillatselluloosist, hiljem sünteespolümeeridest, näiteks polüesterist. 

## Viited
Elastaan

**Elastaan** (USAs ja Aasias Spandex) on väga veniv suure elastsusega sünteeskiudaine, mis kedratakse tavaliselt paljukiulise lõngana ja töödeldakse tekstiiltoodeteks. Kiudaine aluseks olev plokkkopolümeer on vähemalt 85% massiosa ulatuses polüuretaan.

## Omadused
* tihedus: 1,1–1,3 g/cm
* maksimaalne pikenemine (nii kuivalt kui märjalt): 400–700%, ei teki jääkdeformatsiooni
* maksimaalne tõmbetugevus kuivalt: 0,05–0,12N/tex, mis on kaks kuni kolm korda suurem kui kummilõimel
* kulumiskindlus: mõõdukas
* niiskuseimavus: 0,5–1,5%
* sulamistemperatuur: 170–230 °C
* kuumakindlus kuni 120 °C
* ei teki staatilist laengut
* regulaarselt pestav temperatuuril kuni 40 °C (soovitatav), erandkorras ka umbes 60 °C juures

Elastaankiud on väga elastne. Isegi kui kiud on venitatud kolm korda esialgsest pikemaks, taastub kiud pärast koormuse eemaldamist peaaegu algse pikkuseni. Selle omaduse poolest sarnaneb elastaan kummiga, kuid on sellest tugevam ja kestvam.

## Kasutamine
Elastaanist valmistatakse peamiselt riietusesemeid, mis peavad olema väga venivad ja/või liibuvad, nagu näiteks ujumisriided, sukkpüksid, sokid. Mugavuse huvides kasutatakse elastaani aga alati koos teiste kiududega (nt 80% polüamiidi, 20% elastaani).

Esimesed elastaanist valmistatud kiudained tulid turule nimega Fiber K 1959. aastal Ameerika keemiaettevõttest DuPont. See oli polüuretaanist paljukiuline lõng. 1962. aastast turustatakse seda kiudainet Lycra kaubamärgi all. Lycrat toodab sõltumatu ettevõte The Lycra Company. Maailma suurim elastaanitootja on Lõuna-Korea firma Hyosung kaubamärgiga Creora.

## Viited
Karin Karlsbro

**Karin Sonja Charlotta Karlsbro** (sündinud 23. septembril 1970 Norrtäljes on Rootsi poliitik, ta on Liberaalse erakonna liige. Ta on aastast 2019 Euroopa Parlamendi liige, Euroopa Parlamendis kuulub ta Uueneva Euroopa fraktsiooni.

Ta on lõpetanud juristina Stockholmi Ülikooli. Seejärel lõpetas ta rahvusvaheliste suhete alal London School of Economics and Political Science'i.

Ta oli aastatel 1995–1997 Rootsi Liberaalide noorteühenduse juht. Aastatel 2000–2006 oli ta Liberaalide kantseleijuht. Seejärel oli ta neli aastat integratsiooniminister Nyamko Sabuni kantseleijuht. Ta on olnud Liberaalide kõneisik keskkonnaküsimustes ja partei Stockholmi piirkonna asejuht. Ta on juhtinud eraettevõtjana õigus- ja kommunikatsiooniküsimustega tegelevat konsultatsioonifirmat ning olnud jätkusuutlikkuse küsimuste juht kinnisvaraomanike katusorganisatsioonis Stockholmis.

Aastast 2019 on ta Euroopa Parlamendi liige, Euroopa Parlamendis kuulub ta Uueneva Euroopa fraktsiooni.

## Isiklikku
Ta elab koos abikaasa Henrik Isaksoni ja kolme tütrega Stockholmis.
Ēvī Upeniece

**Ēvī Upeniece** (22. august 1925 Riia – 29. august 2024) oli eesti päritolu Läti skulptor.

Ta sündis Riias Sarkandaugavas asunud vineerivabriku lätlasest töödejuhataja Eduards Upenieksi ja eestlannast ema Leida Upeniece (neiuna Oinas) peres. Tema abikaasa oli skulptor Vladimirs Rapiķis.

Ēvī Upeniece õppis Riia Kaunite Kunstide Koolis (1944–1946) ja lõpetas Läti Kunstiakadeemia 1952. aastal. Tema diplomitöö "Arturs Frinbergsi portree" valmis skulptor Teodors Zaļkalnsi juhendamisel.

Ta töötas aastatel 1952–1980 kunstikombinaadis Māksla ja oli 1964–1977 Riia 45. keskkooli keraamikarühma õpetaja. 

Kunstnikuna on Upeniece portreteerinud peamiselt naisi. Näitustel osales ta alates 1953. aastast ja oli Läti Kunstnike Liidu liige aastast 1957.

2021. aastal pälvis ta V klassi Kolme Tähe ordeni.
Imbi Lind

**Imbi Lind** (3. august 1930 Valga – 20. detsember 2025) oli eesti maali- ja filmikunstnik.

Ta lõpetas 1949. aastal Valga 1. Keskkooli. Õppis aastatel 1949–1953 Tartu Riiklikus Kunstiinstituudis maali eriala ja 1953–1956 Eesti NSV Riiklikus Kunstiinstituudis teatridekoratsiooni eriala (Voldemar Haasi ja Natalie Mei õpilasena). 

Töötas aastatel 1958–1970 Eesti Televisioonis ja 1970–1983 Tallinnfilmis kunstnikuna. 

Näitustel esinenud alates 1958. aastast, kuulub alates 1957. aastast Eesti Kunstnike Liitu.

Ta on viljelenud portreemaali, kujutades loomeinimesi ja lapsi. Samuti maalinud lilli, maastikke ja merd.

## Isiklikku
Ta on olnud abielus maalikunstnik Luulik Kokamäega. Nende tütred on metallikunstnik Ilo Kokamägi (s 1952) ja maalikunstnik Epp Maria Kokamägi ning poeg Juho Kokamägi.

## Välislingid

* Kunstnikugeen kolmes põlves, Äripäev 06.06.2006.
Leino

**Leino** on eesti ja soome mehenimi.

2022. aasta seisuga oli see Eestis levikult 626. mehenimi. 1. jaanuari 2018 seisuga oli Eestis eesnimi Leino 111 mehel. Leino oli keskmiselt 52 aasta vanune (mediaanvanus oli 51).

Soomes oli 1900–2022 pandud 475 korral poisslapsele nimeks Leino, sealhulgas 77 korral aastatel 2020–2022.

## Tuntud nime kandjaid
*Leino Mägi
*Leino Rei
*...

## Viited

## Välislingid
*
Northrop Grumman B-21 Raider

**Northrop Grumman B-21 Raider** on Ameerika Ühendriikide strateegiline vaidtiib tüüpi pommituslennuk, mida kontsern Northrop Grumman on arendamas Ameerika Ühendriikide õhuväe (USAF) jaoks. Programmi *Long Range Strike Bomber* (LRS-B) osana on see USAF-i jaoks ette nähtud *[[Peitetehnoloogia|stealth]]* (radareile varjatud) tehnoloogiaga kontinentidevaheline, kahe turboventilaatormootoriga, enamasti komposiitkonstruktsiooniga strateegiline sõjalennuk, mille relvastuses on nii tava- kui ka tuumalaenguga pommid ja raketid.

2022. aasta lõpu seisuga peaks B-21 USAF-le üle antama  2026. või 2027. aastal. See peaks täiendama ja kaugemas tulevikus vahetama välja USAF-i Rockwell B-1 Lancer, Northrop Grumman B-2 Spirit ja Boeing B-52 Stratofortress pommituslennukid.
 
"B-21 Raiderit" tutvustati avalikkusele esmakordselt 2022. aasta detsembri alul.

## Viited

## Välislingid

* Mike Stone. Northrop Grumman unveils B-21 nuclear bomber for U.S. Air Force. Reuters, 3. detsember 2022
Nikolai Erna

**Nikolai Erna** (17. september 1866 Prangli vald – 24. detsember 1937 Rakvere) oli raamatukaupmees, trükikojaomanik ja kirjastaja.

Tema trükikoda asus kuni 1938. aastani Rakvere postkontoris.

Nikolai Erna õppis Maaritsa kihelkonnakoolis, hiljem Tartu linnakoolis ja aastatel 1883–1887 Tartu Õpetajate Seminaris, mille lõpetas õpetaja kutsega. 1888–1894 aastatel oli ta Rakveres köster-kooliõpetaja. Ta oli tegev Rakvere laenu- ja hoiuühisuse asutamisel ja tegutses mitmetes muusikaseltsides. 1891. aastal asutas ta raamatukaupluse Rakveres Pikal tänaval apteegi kõrvale, 1895. aastal ka trükikoja. 1899. aastal kolis pood Pikalt tänavalt Lossi lähedale. 1904. aastal kolis Peterburi ja Laia tänava nurgale oma majja (nr 98). Ta võttis oma poes vastu ajalehetellimusi (1894, 1897–1899, 1900); Eesti Postimehes raamatumüügikuulutus (1901); Eesti Postimehe abikontori asukoht N. Erna raamatukaupluses (1903); võttis vastu ja jagas Eesti põllu- ja käsitöö näituse teateid (1903). Trükkis palju Ernst Peterson-Särgava teoseid, tegeles väikselt ka kirjastamisega. 1906. aastast juhtis tema raamatukauplust õde Sophie Erna. Kauplus tegutses kuni 1940. aastani.

Tema trükikojas trükiti 1918. aastal ka esimesed Eesti postmargid. Pärast Eesti iseseisvumist ilmus Rakvere postkontori trükikotta ametnik, kes tegi Nikolai Ernale teatavaks Eesti iseseisvuse väljakuulutamise ja palus kohe Vene postmarkidele trükkida pealetrükid, muutes need sedasi Eesti Vabariigi esimesteks markideks. Trükikojaomanik Nikolai Erna asus ise tööle ja tema trükkis pealetrükina Vene kahekopikalistele postmarkidele peale „Eesti (Rakwere)". Trükiti 10 ja 15 kopika väärtusega marke. Esimesel päeval trükiti vaid 15 pealetrükiga marki ja umbes kümmekonnale postkaardile (10/3 kop ja 10/5 kop).

Nikolai Erna surma järel päris trükikoja sisseseade tema õde Sophie.

## Viited
Naima Klitsner

**Naima Klitsner** (25. märts 1941 – 16. oktoober 2022) oli eesti õpetaja.

1975. aastal lõpetas ta kaugõppes Tartu Riikliku Ülikooli ajalooteaduskonna.

Ta töötas Tallinna 32. Keskkoolis ajaloo ja ühiskonnaõpetuse õpetajana.

1984. aastal anti talle vanemõpetaja nimetus, 1988. aastal õpetaja-metoodiku nimetus.

## Tunnustus
*1979 Rinnamärk "Haridustöö eesrindlane"
*1999 Tallinna teenetemärk märkimisväärse pedagoogilise tegevuse eest ajaloo süvaõppe korraldamisel Tallinna 32. Keskkoolis
*2009 Eesti Ajaloo- ja Ühiskonnaõpetajate Seltsi elutööpreemia

## Viited
Veiste märgistamine

**Veiste märgistamine** on peamine meetod kariloomade püsivaks tuvastamiseks ja nende omandiõiguse tõendamiseks. See aitab loomi üksteisest eristada ja koguda andmeid loomade tervise ja jõudluse kohta kogu nende eluea jooksul. Omanikuvahetuse puhul on võimalik veenduda veterinaararsti väljastatud veterinaartõendi õigsuses. Veisele antud number peaks jääma samaks kogu eluks.

## Kariloomade märgistamise ajalugu
Kariloomade märgistamist on täheldatud juba aastast 2700 eKr Vana-Egiptuse hieroglüüfidel. Kuumrauaga märgistamist seostatakse kõige rohkem metsiku lääne (USA lääneosa koloniseerimisajal) kauboidega, kui märgistamist kasutati veiste omaniku tuvastamiseks, karja kaitsmiseks varaste eest või karja eraldamiseks turule sõitmisel.

## Märgistamine Eestis

Tänapäeval on Eestis kohustuslik märgistada veiseid kahe kõrvamärgiga, milleks kasutatakse spetsiaalseid aplikaatortange. Vasikas tuleb märgistada 20 kalendripäeva jooksul alates sündimisest. Märgistamata looma ei tohi karjast välja viia. Lisaks kohustuslikule märgistamisele on säilinud ka teised märgistamise meetodid (sälkimine, tätoveerimine, külmutamine, kaelarihma kasutamine, värvimine).

### Kõrvamärgiga märgistamine
Eestis on veise kõrvamärke kahte liiki: kollased plastist kõrvamärgid ning elektroonilise kiibiga kõrvamärgid (EID). Plastkõrvamärgil on Eesti Põllumajandusloomade Jõudluskontrolli (EPJ) logo, Eesti ISO-kood „EE“ ja looma registrinumber. EID-märgil on sama informatsioon, mis plastmärgilgi, kuid lisaks on elektroonilisel kõrvamärgil veise registrinumbrit sisaldav kiip. Vähemalt üks kõrvamärkidest peab olema tavaline, elektroonilist kõrvamärki kasutades paigaldatakse see vasakusse kõrva. Kõrvamärke väljastab Eestis EPJ.

## Sälkimine
Veiseid saab märgistada kõrvade sälkimise teel, milleks kasutatakse sälkimisvõtit. Sälkimisel tehakse veise kõrvale erinevates kohtades sisselõiked ja augud, mis tähistavad vastavalt nende asukohale erinevaid numbreid. Seda ei peeta väga heaks märgistamismeetodiks, kuna see võib liigselt looma kõrva kahjustada.

## Tätoveerimine
Tätoveering tehakse tangidega kõrvale, mis peab olema eelnevalt puhastatud. Tangidel on spetsiaalsed nõeltega numbrid, millega tehakse kõrva augud ja seejärel hõõrutakse auku tume tätoveerimispasta. Kuigi see meetod kestab väga kaua, on puuduseks see, et tumedat värvi loomal ei ole märgistust näha ja enne numbri lugemist tuleb see loetavuse huvides puhastada.

## Külmutamine
Külmutamismeetodiga märgistamiseks pügatakse karv antud piirkonnas (tavaliselt laudjal) võimalikult lühikeseks, numbritega rauad jahutatakse vedelas lämmastikus ja hoitakse vastu nahka 28–60 sekundit. Lühema aja jooksul toimub karvanääpsude depigmentatsioon, pikema aja jooksul karvanääpsud hävivad. Selle meetodi puuduseks on suur aja- ja tööriistade kulu ning see ei jää heledal karval näha.

## Viited
Buuri kits

**Buuri kits** (inglise keeles *Boer goat,* saksa keeles *Burenziege,* afrikaani keeles *boerbokke*), (tõu lühend BOE) on Lõuna-Aafrikast pärit kitsetõug, üks maailma populaarsemaid lihatüüpi kitsetõuge. 

## Ajalugu
Aafrikas hakkasid buuri farmerid kasvatama buuri tõugu juba alates 1900. aastast. Buuri kitsede aretamine algas Saksamaal 1980. aastatel.

## Välimus
Buuri kitsel on iseloomulik välimus: pruun või punane pea ning valged jalad ja kere. Pea peal on valged laigud. Ta võib olla ka üleni pruun ja valgete laikudega pea peal. Kõrvad on pikad ja lontis ning sarved sirbikujulised ja tahapoole suunatud.

Tegemist on raskekaalulise ja kiirekasvulise tõuga. Neil on lai rind ja tugev lihaskond. Kehakaal jääb vahemikku 80–100 kg, sikkudel 120–150 kg.

## Aretus ja tootlikkus
Buuri kits on väga hea viljakusega ja väga hea tõug ristamiseks. Tema indlemine ei ole hooajaline. Tal võib olla kolm poegimist kahe aasta jooksul. Tallesid sünnib tavaliselt kaks, esineb ka kolmikuid. Emakits on rahuliku loomuga ja hoolitseb hästi järglaste eest.

Ameerikas (1993) ja Suurbritannias (1987) on loodud oma tõustandardid buuri kitsede aretamiseks. Olulised kehapiirkonnad aretuses on pikk selg, tugevad reied, korrapärane jalgade asetus, mitte liiga pikad sõrad, hea udar ja nisad, vaagen ei tohi järsult langeda. Kui siku nina on kumer, siis võib tekkida ülehambumus, mis tõustandardi järgi pole lubatud. Kuna tegemist on lihatõuga, siis on aretuses oluline nii lihaskonna kvaliteet kui ka kvantiteet.

## Kasutamine
Buuri kits sobib hästi teiste loomadega koos pidamiseks ja maastikuhoolduseks, kuna on võimeline kohastuma väga erinevates kliimatingimustes. Tegemist on hea tõuga kohaliku kitsekarja parandamiseks tema hea viljakuse ja kiirekasvulisuse tõttu.

Tema liha hinnatakse kõrgelt, kuna see sisaldab vähe küllastunud rasvu ja kolesterooli.

## Viited
Jendrik Sigwart

**Jendrik Sigwart** (27. august 1994 Hamburg) on saksa laulja ja muusikaliesineja. 

Ta esindas oma koduriiki 2021. aasta Eurovisiooni lauluvõistlusel, mis toimus Rotterdamis.

## Välislingid
Isamaa (ajaleht)

**Isamaa**: *rahvuslik–vabameelsel põhjusmõttel ilmuv Eesti politiline majandusline ja kirjandusline päevaleht* oli ajaleht, mis ilmus 1906 märtsist – 1909 detsembrini Tartus.

Leht ilmus 6 korda nädalas.

Isamaa väljaandjad olid Eduard Bergmann (1906–1908 nr. 228), E. Andresen (1908 nr. 229), Aleksander Kärk (1908 nr. 230–1909). Vastutavad toimetajad eri aegadel olid Ernst Enno, Eduard Bergmann, A. Varres (Vares), Aleksander Kärk ja E. Andresen. Ajalehte trükiti Tartus Eduard Bergmanni (1906–1908) ja Ludwig Heinrich Schnakenburgi (1908–1909) trükikodades.

Lehe lisadena ilmusid:
* "Isamaa" piltidega nädala–kaasanne (1906–1907)
* Laste Rõõm (1906–1907);
* Teaduste wald (1906, nr 1–7);
* Lõbu ja teadus (1908–1909).

Lehe väljaandjana on Bergmanni süüdistatud kadakasaksluses ning Balti Konstitutsioonilise Erakonna ja Liivimaa rüütelkonna huvide edendamises, mida ta olevat eestimeelse toimetaja Enno eest algselt varjata püüdnud (hiljem ründas leht juhtkirjades otseselt Jaan Tõnissoni isikut ja erakonda).

Eestis kultuuriloos paistis ajaleht silma ilukirjanduse ja eriti ulme tutvustajana, avaldades lisades näiteks Aleksei Tolstoi ajalooromaani "Tsaar Iwan Hirmus" ja Arthur Conan Doyle'i lugusid Sherlock Holmesist. Lisas Lõbu ja Teadus hakkas toimetaja ning väljaandja Aleksander Kärk avaldama poola kirjaniku Jerzy Żuławski (toonases kirjapildis Georg Shulawski) ulmeromaani "Hõbedase planeedi pääl" sõidust Kuu peale (umbkaudu aastal 2005), tõlkest jõudis ilmuda kaks kolmandikku. Põhilehes ja lisades ilmusid ka Bram Stokeri "Dracula" esimene eestikeelne tõlge pealkirjaga "Wereimeja", Jules Verne'i "Maailma isand", Hans Wachenhuseni "Wampir", Kazimierz Przerwa-Tetmajeri "Kuningas Andrei" ja Camille Flammarioni essee maavälisest elust, mistõttu Tormi Ariva on nimetanud Lõbu ja Teadust esimeseks eestikeelseks ulmeajakirjaks.

## Viited
Eduard Bergmann

**Eduard Bergmann** (25. detsember 1877 Ääsmäe küla, Keila kihelkond – ? ) oli Eesti trükikojaomanik, raamatukaupmees ja ajakirjanik.

1903. aastal sai ta loa Tartus aadressil Rüütli tänav 17 raamatukaupluse ja trükikoja pidamiseks. Trükikoja asutas koos litograafia ja köitekojaga. Samas avati tähevalamistöökoda. 1907. aastal omandas ta maja Ülikooli 21, kuhu asutas trükikoja. Bergmanni trükikojas trükiti laias valikus väljaandeid ning 1919.-1920. aastal ka rida Eesti Vabariigi esimesi postmarke (peamiselt litograafiliselt, kuid mõne allika hinnangul ka ofsettrükis), millest mõned on nüüdseks haruldased. Trükikoda läks hiljem poeg Voldemar Bergmanni valdusse, kes müüs selle 1933. aastal kirjastusühingule Loodus.

Bergmann oli 1906. aastal Tartus Ernst Enno algatusel ilmuma hakanud ajalehe Isamaa väljaandja ja tegi lehele kaastööd E. Mägi pseudonüümi all. Enno lahkus lehe vastutava toimetaja kohalt vastuolude tõttu Bergmanniga, mistõttu Bergmann jätkas ise toimetajana. Ajaleht ilmus Bergmanni väljaandel ja tema trükikojas trükituna 1908. aastani ning jätkas teiste väljaandjatega ja Ludwig Heinrich Schnakenburgi trükikojas 1909. aasta detsembrini. Lehe väljaandjana on Bergmanni süüdistatud kadakasaksluses ning Balti Konstitutsioonilise Erakonna ja Liivimaa rüütelkonna huvide edendamises, mida ta olevat eestimeelse toimetaja Enno eest algselt varjata püüdnud (hiljem ründas leht juhtkirjades otseselt Jaan Tõnissoni isikut ja erakonda).

14. augustil 1921 abiellus Eduard Bergmann Annette Elisabeth Kadakaga (*née* Pesor, s. 26. detsembril 1891 Adilas), neil olid poeg Voldemar (s. 1921) ning tütred Helmi (s. 1923) ja Erna (s. 1926).

## Viited
Kirjandusžanr

**Kirjandusžanr** on ühiste kirjandusajalooliste, stiililiste või  kirjanduslike tunnustega teoste rühm. Kirjandus jaguneb põhimõtteliselt ilukirjanduseks ja mittekirjanduslikuks kirjanduseks. 

Ilukirjandus omakorda jaguneb veel proosaks, luuleks ja draamaks. See jaotus pärineb Aristotelese teosest "Poeetika" (ποιητικῆς), kus ta jagab kirjanduse lüürikaks, eepikaks ja draamaks, kuna proosa žanr ei olnud veel välja kujunenud.

## Vaata ka
*Romaan
*Följeton 
*Poeem

## Allikad
* Aristoteles ''Poetics''. Perseus. (kreeka keeles)
* Aristoteles ''Poetics''. The Internet Classics Archive. (inglise keeles)
2034

**2034. aasta** (**MMXXXIV**) on 21. sajandi 34. aasta.

## Vasted teistes kalendrites
*Juudi kalender: 5794–5795 
*Islami kalender: 1455–1456
*Iraani kalender: 1412–1413
*Sirvikalender: 10247

## Sündmused maailmas
*Toimuvad 25. jalgpalli maailmameistrivõistlused.
*Dragonfly jõuab Titanile.
* ...

## Sündmused Eestis
* ...
Ludwig Heinrich Schnakenburg

**Ludwig Heinrich Schnakenburg** (1820–1894) oli Tartus tegutsev baltisakslasest raamatukaupmees, trükikoja omanik, kirjastaja.

Omas Tartus raamatukauplust. 1875. aastal ostis koos isaga Conrad Edmund Heinrich Shnakenburg Tartus lübecklaselt Wilhelm Heinrich Christian Gläseri raamatukaupluse, trükikoja ja laenuraamatukogu, mis asusid Raekoja plats 2 hoones ning mis sai Riia trükikoja filiaaliks.

Hiljem läks trükikoda Ludwig Heinrichi vennale Heinrich Emil Schnakenburgile (1852–1889), pärast tolle surma nende õele Emilie Constance Schnakenburgile (1861–1923) ja 1894 nooremale vennale Alexander Samuel Schnakenburgile (1863–1923). 1909–1911 kuulus ettevõte E. Andresenile ja viidi 1912 Riiga.

1870. aastate lõpust kuni 1890. aastateni olid Schnakenburgid eesti raamatukirjastajate ja trükkalite seas tööde arvult esikohal. Nad trükkisid eesti ilukirjandust, rohkesti õpikuid, „Isamaa Kalendrit” ja sarja „Eesti Rahva-Biblioteek”.

## Isiklikku
Tema isa oli Conrad Edmund Heinrich Schnakenburg (1820–1894), kes asutas 1859. aastal Riias trükikoja.

## Viited
Tallinna tunnelite loend

**Tallinna tunnelite loend** on loetelu Tallinna Tallinna transporditaristusse kuuluvatest jalakäijate, kergliikluse- ja transporditunnelitest.

## B
*Balti jaama tunnel, Toompuiestee all, Rannamäe tee ja Nunne tänava ristnikul Balti jaama juures.
## F

* Filtri tunnel, Järvevana teel. 
## J
* Juhkentali tunnel, Filtri teel. 

## K
* Kaubamaja tunnel  ehk Viru tunnel, Gonsiori tänava ja Ants Laikmaa tänava ristmikul.
*Kotka tunnel, Kotka tänav 8 maja juures
*Kumu tunnel, Kumu kunstimuuseumi jalakäijate tunnel
## L

*Liiva tunnel, Liiva raudteejaama juures
* Liivalaia tunnel, Liivalaia tänaval.
*Lilleküla tunnel, Lilleküla raudteepeatuse juures Tallinna–Keila raudteetammi all, ühendab Kotkapoja tänavat Tehnika tänavaga
*Loomaaia tunnel, Paldiski maantee Haabersti ringristmiku Rocca al Mare viadukti all
## M
 
* Mustakivi tunnel, Laagna teel.

## R
* Rahumäe tunnel, Kitsarööpa tee ja Rahumäe tee ristmikul. 
* Renniotsa tunnel, Järvevana teel Veerenni tänava ristmiku piirkonnas. 
* Rummu tunnel, Rummu teel endise Rummu kõrtsi läheduses,  Rummu tee 3.
## S
*Suurhalli tunnel, Paldiski maantee Haabersti ringristmiku Rocca al Mare viadukti all
* Sõjakooli tunnel, A. H. Tammsaare teel.
## T

*Tammsaare tunnel, A. H. Tammsaare teel
* Tondi tunnel, Tondi tänaval endise Tondi mõisa läheduses.
* Tondiraba tunnel, Laagna teel. 
* Tähetorni tunnel, Tähetorni tänaval.
## V
*Vabaduse väljaku tunnel, Vabaduse väljaku all
* Veerenni tunnel, Veerenni tänava ja Tehnika tänava ristmikul

## Ü
* Ülemiste tunnel,  Järvevana teel
## Viited

## Välislingid
*Tallinna tunnelid said endale nimed, www.postimees.ee, 9. september 2015
Sandi Morris

**Sandi Morris** (sündinud 8. juulil 1992 Downers Grove'is Illinoisi osariigis) on Ameerika Ühendriikide teivashüppaja.

Morris tegi täiskasvanute tiitlivõistluste debüüdi 2015. aasta maailmameistrivõistlustel Pekingis, kui oli tulemusega 4.70 neljas.

2016. aasta sisemaailmameistrivõistlustel Portlandis võitis Morris koondisekaaslase Jennifer Suhri järel hõbeda. Rio de Janeiro suveolümpiamängudel oli ta kreeklanna Ekateríni Stefanídi järel teine. Kuigi Morris ületas võitjaga võrdse 4.85, andis tema ebaõnnestunud katse kõrgusel 4.70 eelise Stefanídile. Sama aasta septembris toimunud Brüsseli Teemantliiga etapil püstitas ta isikliku rekordi **5.00**. Sellega sai temast Jelena Issinbajeva ja Suhri järel kolmas naine, kes suutnud teivashüppes ületada 5 meetrit.

2017. aasta maailmameistrivõistlustel Londonis võitis ta Stefanídi järel hõbemedali.

2018. aasta sisemaailmameistrivõistlustel Birminghamis võitis Morris sisemaailmameistrivõistluste rekordiga 4.95 kuldmedali. 

2019. aasta maailmameistrivõistlustel Dohas oli ta Anželika Sidorova järel tulemusega 4.90 taas teine.

Tokyo suveolümpiamängudel piirdus Morris kvalifikatsioonis 4.40-ga ning finaali ei pääsenud.

2022. aastal tuli ta sisemaailmameistriks 4.80-ga. Samal aastal toimunud maailmameistrivõistlustel Eugene'is sai ta kaasmaalase Katie Nageotte'i järel karjääri kolmanda MM-hõbeda. Kuigi Morris ületas teisel katsel võitjaga võrdse 4.85, andis kõrguse esimesel katsel ületamine eelise Nageotte'ile.

Sisetingimustes on Morrise isiklik rekord **4.95**, mis on hüpatud 12. märtsil 2016 Portlandis.

## Viited

## Välislingid
*
Sokar

**Sokar** oli vanaegiptuse mütoloogiast pärinev pistriku peaga surnute jumal. Ta oli käsitööliste ning ehitajate kaitsejumal. Seos surmaga oli tekkinud sellest, et käsitöölised ning ehitajad ehitasid haudasid ja meisterdasid matuste ning mumifitseerimise protsessi jaoks rituaalsetel eesmärkidel vajalikke objekte.

## Nimi
Sokari nime tähendus on ebaselge, kuid püramiidide seintele kirjutatud tekstide järgi võib tal olla seos termiga "*skr*", mis tähendab suu puhastamist. Suu puhastamine on osa matuserituaalist nimega "Suu avamine". Lisaks on tekstides mainitud termi "*sy-k-ri*", mis tähendab "kiirusta minu poole". seda termi on kasutanud Osiris ja Isis appihüüetena.

Hilisematel perioodidel oli allmaailmas tekkinud Sokaril tugev seos kahe jumalaga: Osirise ja Ptahiga. See väljendus kolmikjumala Ptah-Seker-Osiris tekkimisega.

## Välimus
Välimuselt on Sokar kujutatud kulli või pistriku peaga ning mumifitseeritud kehaga. Surnute raamatus on teda kujutatud mao peal kahe tiiva vahel seismas.

## Viited